stanford-oval/wikipedia huggingface dataset:
Mack

| Mack |
| --- | --- |

Tuotteet:  hyötyajoneuvot
Kotisivu:  https://media.macktrucks.com/
Infobox OKVirheellinen NIMI-arvo: 
Museokappale Mack-jakelukuormurista mallia 1920
Mack on yhdysvaltalainen autovalmistaja, joka kuuluu nykyään Volvo-yhtymään tytäryhtiönä. Mack valmistaa tyypillisiä amerikkalaisia puoliperävaunun vetoautoja. Pääkonttori sijaitsee Pennsylvanian Allentownissa ja sen suurin valmistustehdas on Allentownin esikaupungissa Macungiessa. Toinen merkittävä Mack Trucksin tehdaskompleksi sijaitsee Virginian Dublinissa. Mackia valmistetaan myös Australiassa Brisbanen lähellä.
Autot-elokuvan Mack-hahmo on melko samanlainen kun eräs Mackin valmistama malli.
Mack Anthem mallia 2024
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Australian kotisivut
Torres

Torres on muun muassa seuraavien henkilöiden sukunimi:
Alexandre Torres (s. 1966), brasilialainen jalkapalloilija
Álvaro Torres (s. 1954), elsalvadorilainen laulaja ja lauluntekijä
Ángel Víctor Torres (s. 1966), espanjalainen poliitikko, Kanariansaarten aluejohtaja
Aureliano Torres (s. 1982), paraguaylainen jalkapalloilija
Carlos Alberto Torres (1944–2016), brasilialainen jalkapalloilija
Curro Torres (s. 1976), espanjalainen jalkapalloilija
Daniel Fernández Torres (s. 1964), puertoricolainen katolinen piispa
Dara Torres (s. 1967), yhdysvaltalainen uimari
Dayanara Torres (s. 1974), puertoricolainen näyttelijä, laulaja, malli ja kirjailija
Eve Torres (s. 1984), yhdysvaltalainen malli, näyttelijä ja showpainija
Fernanda Torres (s. 1965), brasilialainen näyttelijä, kirjailija ja kolumnisti
Fernando Torres (s. 1984), espanjalainen jalkapalloilija
Fernando Torres Durán (1937–2019), kolumbialainen Panamassa toiminut roomalaiskatolinen piispa
Ferran Torres (s. 2000), espanjalainen jalkapalloilija
Francisco Torres (s. 1989), brasilialainen jalkapalloilija
Henri Torres (1891–1966), ranskalainen juristi ja senaattori
Hermenegildo José Torres Asanza (s. 1966), ecuadorilainen katolinen piispa
José Francisco Torres (s. 1987), yhdysvaltalainen jalkapalloilija
José Manuel Piña Torres (1910–1997), meksikolainen katolinen piispa
Josep Torres Clavé (1906–1939), katalonialainen arkkitehti ja muotoilija
Juan Francisco Torres (s. 1985), espanjalainen jalkapalloilija
Juan Torres Ruiz, Cala (s. 1989), espanjalainen jalkapalloilija
Juan José Torres González (1919–1976), Bolivian presidentti
Liz Torres (s. 1974), yhdysvaltalainen näyttelijä
Lolita Torres, oik. Beatriz Mariana Torres Iriarte (1930–2002), argentiinalainen näyttelijä ja laulaja
Luis Váez de Torres (1565–1607), espanjalainen tutkimusmatkailija, jonka mukaan on nimetty Australian ja Uuden-Guinean välinen Torresinsalmi
Manu Torres (s. 1989), espanjalainen jalkapalloilija
Mario Inés Torres (s. 1951), espanjalainen entinen terroristi
Miguel Torres (s. 1986), espanjalainen jalkapalloilija
Óliver Torres (s. 1994), espanjalainen jalkapalloilija
Pau Torres (s. 1997), espanjalainen jalkapalloilija
Pedro Manuel Torres, Mantorras (s. 1982), angolalainen jalkapalloilija
Rafael Valdéz Torres (s. 1959), meksikolainen katolinen piispa
Raffi Torres (s. 1981), kanadalainen jääkiekkoilija
Regla Torres (s. 1975), kuubalainen lentopalloilija
Ritchie Torres (s. 1988), yhdysvaltalainen demokraattipoliitikko
Roberto Torres (s. 1972), paraguaylainen jalkapalloilija
Roger Torres (s. 1991), kolumbialainen jalkapalloilija
Tecia Torres (s. 1989), yhdysvaltalainen vapaaottelija ja potkunyrkkeilijä
Tico Torres (s. 1953), yhdysvaltalainen Bon Jovi-yhtyeen rumpali
Todd Torres (s. 1968), puertoricolainen uimari
Xavi Torres (s. 1986), espanjalainen jalkapalloilija.
Kuvitteellisia henkilöitä

Callie Torres, tv-sarjassa Greyn anatomia
| --- | --- |
: Tällä täsmennyssivulla luetellaan henkilöitä, joilla on sama sukunimi.
–
Rakkauden kiertokulku (livealbumi)

| Rakkauden kiertokulku Marjorie, Anneli Saaristo & Eija Kantola |
| --- | --- | --- |

Livealbumin tiedot
 Julkaistu: 2001
 Formaatti: CD
 Tyylilaji: iskelmä
 Kesto: 71.06
 Levy-yhtiö: Edel Records
Marjorien muut julkaisut
| Täyttä elämää 1998 | Rakkauden kiertokulku 2001 |   |
Anneli Saariston muut julkaisut
| Helminauha 1999 | Rakkauden kiertokulku 2001 | Kaksi sielua 2004 |
Eija Kantolan muut julkaisut
| Parhaat 40 hittiä 2001 | Rakkauden kiertokulku 2001 | Muistojen bulevardi 2002 |
Rakkauden kiertokulku on vuonna 2001 julkaistu Marjorien, Anneli Saariston ja Eija Kantolan samannimisen konserttikiertueen konsertin live-taltiointi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä(t) | Kesto |  |  |  |  |  |  |
| 1. | Seis – nimeen rakkauden | Eija Kantola, Anneli Saaristo, Marjorie | 3.10 |  |  |  |  |  |  |
| 2. | Appelsiinipuita aavikkoon | Anneli Saaristo | 4.00 |  |  |  |  |  |  |
| 3. | Epävireiset sydämet | Eija Kantola | 3.14 |  |  |  |  |  |  |
| 4. | Korttitalo vaan | Marjorie | 4.30 |  |  |  |  |  |  |
| 5. | Nyt aika on | Eija Kantola, Anneli Saaristo, Marjorie | 2.50 |  |  |  |  |  |  |
| 6. | Kiiruhda hiljaa | Eija Kantola, Anneli Saaristo, Marjorie | 3.59 |  |  |  |  |  |  |
| 7. | Täyttä elämää | Marjorie | 3.22 |  |  |  |  |  |  |
| 8. | Rakkauden kirja | Eija Kantola | 3.14 |  |  |  |  |  |  |
| 9. | Maria Magdalena | Eija Kantola | 2.56 |  |  |  |  |  |  |
| 10. | Askel harhaan | Marjorie | 4.57 |  |  |  |  |  |  |
| 11. | Surutyö | Anneli Saaristo | 3.55 |  |  |  |  |  |  |
| 12. | Pois sun vien | Eija Kantola, Anneli Saaristo, Marjorie | 3.34 |  |  |  |  |  |  |
| 13. | Rum and Coca-Cola | Eija Kantola, Anneli Saaristo, Marjorie | 2.50 |  |  |  |  |  |  |
| 14. | Ystävä | Eija Kantola, Anneli Saaristo, Marjorie | 4.27 |  |  |  |  |  |  |
| 15. | Äiti | Eija Kantola | 3.53 |  |  |  |  |  |  |
| 16. | Nainen odottaa | Anneli Saaristo | 3.15 |  |  |  |  |  |  |
| 17. | Warum? | Marjorie | 3.25 |  |  |  |  |  |  |
| 18. | Olen mikä olen | Eija Kantola, Anneli Saaristo, Marjorie | 2.27 |  |  |  |  |  |  |
| 19. | Kypsän naisen blues | Anneli Saaristo | 4.29 |  |  |  |  |  |  |
| 20. | Rakkauden kiertokulku | Eija Kantola, Anneli Saaristo, Marjorie | 2.39 |  |  |  |  |  |  |
|  |  |  | 71.06 |  |  |  |  |  |  |
Aiheesta muualla

Rakkauden kiertokulku discogs.com -sivustolla
| n k Eija Kantola |
| --- | --- |
Studioalbumit:  Samppanjaruusu  Kiitos tästä vuodesta  Ilmaan noussut oon  Yössä sielujen  Yön hiljaisuus  Tänään  Katseet  Sata suudelmaa  Kylmä kuuma ja kaunis  Rakkauden kiertokulku  Muistojen Bulevardi – Laila Kinnusen unohtumattomat laulut  Hyppy tuntemattomaan  Legendaa  Käärmetanssi  Peili  Kadonneet laulut  Kipinä 
Kokoelmat:  Parhaat  Parhaat – 20 suosikkisävelmää  Parhaat 40 hittiä  Yön Kuningatar (Kaikkien Aikojen Parhaat)  Eija Kantola – 30 v. juhlakokoelma 
Singlet:  ”Ranskalaiset korot” / ”Kesä saapuu sittenkin”  ”Samppanjaruusu” / Se heinäkuu”  ”Ainoa oikea” / ”Sua rantaan oottelen”
Legendaa

| Legendaa Eija Kantola |
| --- | --- | --- |

Studioalbumin tiedot
 Studio : Utopiah Studio, Finnvox ja Falcon Music Production
 Julkaistu: 2005
 Formaatti: CD
 Kesto: 39.06
 Levy-yhtiö: AXR
Eija Kantolan muut julkaisut
| Hyppy tuntemattomaan 2002 | Legendaa 2005 | Käärmetanssi 2008 |
Legendaa on Eija Kantolan studioalbumi vuodelta 2005.
Kappaleet

Kuka? – 3.25
Metsämansikoita – 3.51
Sattumaa – 3.21
Legendaa – 3.27
Älä muutu – 3.21
En voi kieltääkään – 3.50
Jäljet – 3.17
Kuvittelen yön – 3.19
Hotelli kaipuu – 3.34
Syksyn sateeseen – 3.24
Sanat jotka tekee kipeää – 3.42
Aiheesta muualla

Legendaa discogs.com -sivustolla
| n k Eija Kantola |
| --- | --- |
Studioalbumit:  Samppanjaruusu  Kiitos tästä vuodesta  Ilmaan noussut oon  Yössä sielujen  Yön hiljaisuus  Tänään  Katseet  Sata suudelmaa  Kylmä kuuma ja kaunis  Rakkauden kiertokulku  Muistojen Bulevardi – Laila Kinnusen unohtumattomat laulut  Hyppy tuntemattomaan  Legendaa  Käärmetanssi  Peili  Kadonneet laulut  Kipinä 
Kokoelmat:  Parhaat  Parhaat – 20 suosikkisävelmää  Parhaat 40 hittiä  Yön Kuningatar (Kaikkien Aikojen Parhaat)  Eija Kantola – 30 v. juhlakokoelma 
Singlet:  ”Ranskalaiset korot” / ”Kesä saapuu sittenkin”  ”Samppanjaruusu” / Se heinäkuu”  ”Ainoa oikea” / ”Sua rantaan oottelen”
Peili (Eija Kantolan albumi)

| Peili Eija Kantola |
| --- | --- | --- |

Studioalbumin tiedot
 Studio : Utopiah sftudio
 Julkaistu: 2012
 Formaatti: CD
 Kesto: 40.05
 Levy-yhtiö: AXR
Eija Kantolan muut julkaisut
| Käärmetanssi 2008 | Peili 2012 | Kadonneet laulut 2016 |
Peili on Eija Kantolan studioalbumi vuodelta 2012.
Kappaleet

Peili – 4.11 (säv. Petri Somer, san. Nina Granrot)
Antero ja paha-Anne – 3.22 (säv. Mika Toivanen, san. Toivanen, Ilkka Vainio)
Kosketus – 3.34 (säv. Ape Anttila, san. Sinikka Svärd)
Ylpeillen – 3.43 (säv. Toivanen, san. Toivanen, Vainio)
Häkkilintu – 3.54 (Sunrise Avenue -cover, säv. Jukka Backlund ja Samu Haber, suom. san. Jonnaemilia)
Muistan sua – 3.24 (säv. Toivanen, san. Pekka Laaksonen)
Vie – 3.45 (säv. Toivanen, san. Toivanen, Vainio)
Joko taas – 3.32 (säv. Toivanen, san. Toivanen, Vainio)
Sano – 3.38 (säv. Toivanen, san. Toivanen, Vainio)
Sattuu – 4.03 (säv. Toivanen, san. Svärd)
Aamu kaiken ymmärtää – 3.32 (feat. Sami Hintsanen, säv. Jari ja Tommi Levy, san. Lasse Wikman)
Aiheesta muualla

Peili discogs.com -sivustolla
| n k Eija Kantola |
| --- | --- |
Studioalbumit:  Samppanjaruusu  Kiitos tästä vuodesta  Ilmaan noussut oon  Yössä sielujen  Yön hiljaisuus  Tänään  Katseet  Sata suudelmaa  Kylmä kuuma ja kaunis  Rakkauden kiertokulku  Muistojen Bulevardi – Laila Kinnusen unohtumattomat laulut  Hyppy tuntemattomaan  Legendaa  Käärmetanssi  Peili  Kadonneet laulut  Kipinä 
Kokoelmat:  Parhaat  Parhaat – 20 suosikkisävelmää  Parhaat 40 hittiä  Yön Kuningatar (Kaikkien Aikojen Parhaat)  Eija Kantola – 30 v. juhlakokoelma 
Singlet:  ”Ranskalaiset korot” / ”Kesä saapuu sittenkin”  ”Samppanjaruusu” / Se heinäkuu”  ”Ainoa oikea” / ”Sua rantaan oottelen”
Sane

Sane tai Sané voi tarkoittaa seuraavia:
sane, kielitieteessä sananmuodon esiintymä
Sane, antiikin aikainen kaupunki Akten niemellä nykyisellä Chalkidikín niemimaalla
Sane, antiikin aikainen kaupunki Pallenen niemellä nykyisellä Chalkidikín niemimaalla
Sané-luokka, Ranskan laivaston risteilijäluokka
FS Sané (1869), Ranskan laivaston Sané-luokan kornetti
Sané, sukunimenä:
Ismaila Sané (s. 1956), senegalilainen lyömäsoittaja, laulaja, tanssija, koreografi ja pedagogi
Leroy Sané (s. 1996), saksalainen jalkapalloilija
Outi Nieminen, o.s. Sané, suomalainen kanteleensoittaja ja kantelepedagogi
Salif Sané (s. 1999), ranskalais-senegalilainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sane”, voi hakea sivunnimihaulla, laajalla sivunnimihaulla tai tekstihaulla.
Syyskuun 11. päivän terroriteot

| Syyskuun 11>  päivän terroriteot |
| --- | --- |

Paikka:  New York City, New York (kaksi ensimmäistä); Arlington, Virginia (kolmas); Shanksville, Pennsylvania (neljäs) kaikki Yhdysvalloissa
Ajankohta:  11. syyskuuta 2001  8.46–10.28 (UTC−4)
Iskutyyppi:  lentokonekaappaus, massamurha, itsemurhaisku
Kuolleita:  2 996 (mukaan lukien 19 kaappaajaa ja 343 palomiestä)
Haavoittuneita:  yli 6 291
Epäilty/epäillyt:  Al-Qaida Osama bin Ladenin johdolla ja Khalid Sheikh Mohammedin suunnittelulla
Syyskuun 11. päivän terroriteoiksi (myös: Syyskuun 11., WTC-iskut ja 9/11) kutsutaan terrori-iskujen sarjaa, jotka tehtiin Yhdysvalloissa tiistaina 11. syyskuuta 2001. Tällöin kaapattiin neljä matkustajalentokonetta, joista kaksi ohjattiin tahallisesti päin New Yorkin World Trade Centerin kaksoistorneja. Etelätorni tuhoutui vajaan tunnin kuluttua ja Pohjoistorni vajaan kahden tunnin kuluttua. Kolmas lentokone ohjattiin päin maan pääkaupungin Washingtonin tuntumassa olevaa Pentagonin rakennusta. Neljäs lentokone putosi maahan Shanksvillessä Pennsylvaniassa.
Yhdeksän tunnin kuluttua tuhoutui vielä kolmas tornitalo, WTC 7, johon ei osunut lentokonetta.
Lentokoneiden kaappaajat olivat 19 Al-Qaidan terroristia, jotka toimivat Osama bin Ladenin ja Khalid Sheikh Mohammedin komennossa. Tutkimusten perusteella WTC:n kaksoistornien sortumisen syynä pidetään lentokoneiden törmäysten aiheuttamia rakennevaurioita ja tulipaloja. WTC 7:n romahdus puolestaan aiheutui tulipaloista, joiden vuoksi rakenteet pettivät.
Iskuissa kuoli yhteensä lähes 3 000 ihmistä, joista yli 2 700 sai surmansa kaksoistorneissa ja niihin lentäneissä lentokoneissa. Välillisesti iskun seurauksena on kuollut vuoden 2016 heinäkuuhun mennessä vielä ainakin 1 064 ihmistä, lähinnä syöpään sairastuneita pelastustyöntekijöitä. Syöpään sairastuneita on ilmaantunut yhteensä noin 5 500.
Terroritekojen jälkeen Yhdysvallat aloitti terrorisminvastaisen sodan.
Terroriteot > Iskujen uhrit

| Uhrit virallisen tilaston mukaan |
| --- | --- | --- |
| New York  2 752 | World Trade Center | 2 605 |
| New York  2 752 | American 11 | 87 |
| New York  2 752 | United 175 | 60 |
| Arlington  184 | Pentagon | 125 |
| Arlington  184 | American 77 | 59 |
| Shanksville  40 | United 93 | 40 |
| Yhteensä | Yhteensä | 2 976 |
Terrori-iskuissa ja kaappauksissa kuoli yhteensä lähes 3 000 ihmistä, mutta tarkkaa lukua on vaikea määritellä. Muutama viikko iskujen jälkeen uhreja arvioitiin olevan yli 6 000. Kun iskuista oli kulunut vuosi, muistotilaisuudessa luettiin New Yorkin silloisen pormestarin Rudolph Giulianin johdolla 2 801:n New Yorkissa kuolleen uhrin nimet. Luettelosta oli vähän aikaisemmin poistettu kymmeniä nimiä petosepäilyjen vuoksi. Tämänkin jälkeen arvio New Yorkissa kuolleiden määrästä on laskenut. Vuonna 2004 komission raportissa annettiin New Yorkin uhrien lukumääräksi 2 749, mutta sen jälkeen viralliseen iskuissa kuolleiden luetteloon on lisätty ihmisiä. Viimeksi luetteloon on lisätty Leon Heyward, joka kuoli imusolmukesyöpään vuonna 2008, minkä jälkeen New Yorkissa kuolleiden virallinen lukumäärä on 2 752. Arlingtonissa kuolleita oli 184 ja Shanksvillessä 40, jolloin uhrien kokonaislukumääräksi saadaan 2 976. Kaikki 19 kaappaajaa saivat surmansa. Kuolleiden joukossa oli yli 90 eri maan kansalaisia.
Terroriteot > Iskujen uhrit > New York

National Institute of Standards and Technology (NIST) arvioi raportissaan, että World Trade Centerin kaksoistorneissa oli iskujen tapahtuessa noin 18 000 ihmistä, suunnilleen yhtä paljon kummassakin. NIST:n raportin mukaan kaksoistornissa kuoli yhteensä 2 150–2 160 ihmistä: Pohjoistornissa kuolleita oli 1 460−1 530 ja Etelätornissa 630−700. Monet Etelätornissa olleet ihmiset saivat tietää, että Pohjoistornissa oli tapahtunut jokin onnettomuus, ja osa ehti poistua jo ennen toisen lentokoneen törmäystä.
Kaikista uhreista vain 160−190 oli ollut törmäysalueen alapuolella. New York Times mainitsee, että ainakin 18 ihmistä pystyi pakenemaan Etelätornissa törmäysalueelta tai sen yläpuolisista kerroksista, koska yksi porraskäytävä säilyi ehjänä. Pohjoistornissa ei tiedetä kenenkään selvinneen hengissä 91. kerroksesta tai sen yläpuolelta.
Lentokoneen törmätessä Pohjoistorniin satoja ihmisiä kuoli välittömästi. Sadat muut jäivät loukkuun, koska rappukäytävät tuhoutuivat kulkukelvottomiksi 92:sesta kerroksesta ylöspäin. Ihmisiä juuttui myös hisseihin. Monet ihmiset hyppäsivät ikkunoista savun ja kuumuuden vuoksi ja kuolivat pudottuaan maahan tai matalampien rakennusten katoille. USA Today -lehden arvion mukaan hyppääjiä oli vähintään kaksisataa. Tornissa työskentelevillä ihmisillä oli virheellinen käsitys, että heidät olisi voitu evakuoida helikoptereilla, joten jotkut loukkuun jääneet pyrkivät katolle. Pelastuslennot eivät kuitenkaan kuuluneet evakuointisuunnitelmiin ja katoille vievät ovet oli lukittu. Helikopterit eivät olisi muutenkaan voineet laskeutua katoille savun, kuumuuden ja katolle kiinnitettyjen laitteiden vuoksi.
World Trade Centerin pelastus- ja sammutustehtävissä sai surmansa myös satoja poliiseja ja pelastus- ja terveydenhoitoalan työntekijöitä. New York Cityn palolaitos FDNY menetti 341 palomiestä ja kaksi ensihoitajaa. New Yorkin poliisilaitos menetti 23 ja Port Authorityn poliisilaitos 37 poliisia. Maailman suurimpiin toimijoihin alallaan kuuluva investointipankki Cantor Fitzgerald menetti yksityisistä yrityksistä eniten työntekijöitään, 658 henkeä. Yrityksen toimitilat olivat Pohjoistornissa kerroksissa 101–105. Vakuutusyhtiö Marsh & McLennan menetti 355 ja vakuutusyhtiö Aon Corporation 175 työntekijää.
Helmikuussa 2005 viranomaiset ilmoittivat, että World Trade Centerin uhreista on pystytty tunnistamaan vajaat 1 600 ja tunnistustyöt lopetetaan. Noin 1 100 uhria ei pystytty tunnistamaan, ja viranomaisilla on hallussaan noin 10 000 luu- ja kudosjäännettä joita ei ole voitu yhdistää kehenkään henkilöön. Ruumiiden jäänteitä löydettiin Deutsche Bankin konttorin purkutöiden yhteydessä syyskuussa 2005 ja lisää vielä syyskuussa 2006 ja kesällä 2010. New York Postin mukaan kauimmaiset jäänteet uhreistä löydettiin 346 metrin päästä WTC-aukion keskipisteestä.
Terroriteot > Iskujen uhrit > Arlington

Arlingtonissa sai surmansa 125 ihmistä Pentagonin rakennuksessa ja 64 kaapatussa lentokoneessa. Uhreista 55 oli armeijan työntekijöitä. Iskun jälkeen tehdyissä tutkimuksissa kuolleiden jäännöksiä löytyi vain ensimmäisestä ja toisesta kerroksesta, mutta on todennäköistä, että sortuneella alueella uhreja on ollut myös ylemmissä kerroksissa. Noin kolmannes kuoli törmäyksessä ja toinen kolmannes tulipaloissa, ja loppujen kuolinsyy oli törmäyksen ja tulipalon yhteisvaikutus. Kuolonuhrien lisäksi 106 ihmistä loukkaantui vakavasti.
Terroriteot > Aineelliset vahingot

Iskujen seurauksina 110-kerroksiset World Trade Centerin kaksoistornit ja 47-kerroksinen WTC 7 sortuivat. Tornitalojen sortuessa niistä putosi runsaasti osia, jotka osuivat 22-kerroksiseen Marriott-hotelliin eli WTC 3:een. WTC 3 kärsi vakavia vaurioita ja sortui osittain. WTC 4, WTC 5 ja WTC 6 vahingoittuivat myös pahasti tulipalojen ja sortuneiden rakennusten osien vuoksi, ja niiden sisäpintamateriaalit paloivat. Myös muut rakennukset vahingoittuivat WTC Plazan ympärillä. Myös vesiverkosto vaurioitui useassa kohdassa WTC:n alueella. Romahtaneiden WTC-tornien romukasoissa virtasi sulaa metallia.
WTC:n ulkopuolisista rakennuksista yksi, ortodoksinen Pyhän Nikolaoksen kirkko tuhoutui kokonaan siihen osuneista sirpaleista. World Financial Centerin rakennuksista kärsivät eniten American Expressin rakennus (WFC3) ja Talvipuutarha. Liberty Streetin toisella puolella  ollut Deutsche Bankin rakennus vaurioitui niin pahoin, että se purettiin myöhemmin. Myös 15-kerroksinen Fiterman Hall West Broadwaylla kärsi pahoja vaurioita ja tuhoutui asuinkelvottomaksi. Se päätettiin purkaa, ja purkutyöt päättyivät marraskuussa 2009. WTC-kompleksin pohjois- ja eteläpuolilla West Street -kadun varrella sijaitsevat vuoden 1926 art deco -tyylinen Verizon-rakennus ja vuoden 1907 uusgoottilaistyylinen 90 West Street vaurioituivat vakavasti, mutta molemmat kunnostettiin vuosikymmenen loppuun mennessä.
Federal Emergency Managementin (FEMA) raportin mukaan New Yorkin iskuissa sortui kokonaan viisi rakennusta (WTC 1, 2, 3 ja 7 sekä ortodoksikirkko) ja osittain kolme (WTC 4, 5 ja 6). Yksitoista rakennusta sai lisäksi vakavia vaurioita. Vaurioituneita tai sortuneita rakennuksia oli yhteensä 56.
Terroristit ja heidän motiivinsa > Epäiltyjen nimeäminen

Iskujen jälkeen FBI pystyi nopeasti nimeämään epäillyt kaappaajat ja antamaan monista myös tarkempia tietoja. Viranomaiset saivat nimittäin haltuunsa Mohammed Attan matkalaukun, joka ei ollut ehtinyt edelliseltä lennolta mukaan kaapattuun koneeseen. Matkalaukku sisälsi Boeing 757 lentosimulaattorin-opastusvideon, linkkuveitsen, pippurisumutetta ja papereita, jotka paljastivat kaikkien 19 kaappaajan henkilöllisyyden ja tietoja heidän suunnitelmistaan, motiiveistaan ja taustoistaan. Yhden kaappaajan passi löytyi lisäksi WTC-tornien läheltä. Viranomaisten mukaan Kansallinen turvallisuusvirasto NSA sieppasi iskujen tapahtumapäivänä puheluita, joissa tunnetut Osama bin Ladenin kannattajat iloitsivat iskuista ja sanoivat: ”Me olemme osuneet kohteisiin”.
Myös Saksan tiedusteluviranomaiset kertoivat siepanneensa bin Ladenin kannattajien puheluita, joissa kerrottiin yksityiskohtia kaappaajien suunnitelmista. Iskujen jälkeisenä päivänä Saksan, Ranskan ja Britannian tiedusteluviranomaiset ilmoittivat epäilevänsä ”vahvasti”, että bin Laden oli syyllinen. Kaksi päivää iskujen jälkeen, 13. syyskuuta, Yhdysvaltain ulkoministeri Colin Powell ilmoitti, että pääepäilty on Osama bin Laden. Kolmantena päivänä iskujen jälkeen kaappaajien nimet julkistettiin ja heidät yhdistettiin bin Ladeniin. Presidentti Bush julisti 15. syyskuuta Yhdysvaltojen olevan sodassa ja nimesi bin Ladenin pääepäillyksi.
27. syyskuuta 2001 FBI julkaisi kaikkien 19 kaappaajan nimet, kuvat sekä tietoja heidän todennäköisestä kansallisuudestaan, syntymäajoistaan, asuinpaikoistaan ja käyttämistään salanimistä. Kaappaajista viisitoista oli kotoisin Saudi-Arabiasta, kaksi Yhdistyneistä arabiemiirikunnista, yksi Egyptistä ja yksi Libanonista. Saudiarabialaisten määrää on selitetty sillä, että iskujen suunnittelijat olisivat tietoisesti halunneet vahingoittaa Yhdysvaltojen ja Saudi-Arabian suhteita. Toisaalta levottomia saudiarabialaisia nuoria oli helppo rekrytoida, ja he saivat viisumin Yhdysvaltoihin nopeasti. Joukon johtajana oli egyptiläinen Mohammed Atta. Attan matkalaukusta löytyneiden kirjeiden perusteella on arveltu, että kaappaajia on ohjailtu psykologisesti ja heihin on vaikuttanut uskonnollinen mystiikka, pitkät rukoukset ja muut rituaalit, jotka ovat johtaneet itsesuggestioon. Myös vastakkaisia mielipiteitä on esitetty: George Washingtonin yliopiston psykologian professorin Jerrold Postin mukaan kaappaajat olivat hyvin koulutettuja, kypsiä aikuisia, joilla on ollut vahva uskonnollinen vakaumus.
FBI:n iskuja käsittelevät tutkimukset, koodinimeltään ”PENTTBOM”, olivat FBI:n historian laajimmat ja monimutkaisimmat, ja niihin otti enimmillään osaa yli 7 000 agenttia. FBI:n terrorisminvastaisen osaston johtajan Dale L. Watsonin mukaan todisteet, jotka yhdistävät Osama bin Ladenin ja al-Qaidan iskuihin, ovat ”selvät ja kiistämättömät”.
Myös Yhdistyneen kuningaskunnan hallitus pitää tiedustelutietojen perusteella al-Qaidaa ja Osama bin Ladenia syyllisinä syyskuun iskuihin. bin Ladenia ei kuitenkaan etsintäkuulutettu iskuista, vaikka hän oli FBI:n kymmenen etsityimmän henkilön listalla.
Terroristit ja heidän motiivinsa > Al-Qaida

Al-Qaida perustettiin vuonna 1989, kun Neuvostoliitto vetäytyi Afganistanista. Järjestön perustana oli 1980-luvulla maahan saapuneiden vapaaehtoisten taistelijoiden verkosto. He kävivät Neuvostoliiton vastaista pyhää sotaa jihadia ja saivat rahoitusta sekä Yhdysvalloista että Saudi-Arabiasta. Vuosina 1985–1992 arviolta 12 500 ulkomaalaista sai koulutusta pommien teossa, sabotaasissa ja kaupunkisodankäynnissä leireillä, jotka perustettiin CIA:n avustuksella. On epäilty, että CIA olisi kouluttanut myös Osama bin Ladenia. 1990-luvun alussa al-Qaida toimi Sudanissa, mutta vuoden 1996 jälkeen järjestön päämaja ja harjoitusleirit muutettiin Afganistaniin, missä bin Laden loi kiinteät suhteet talebaneihin. Vuonna 1996 bin Laden antoi ensimmäisen fatwansa. Siinä hän julisti sodan amerikkalaisia vastaan, koska heillä oli Saudi-Arabiassa joukkoja, jotka miehittivät maata, jossa on kaksi muslimien pyhää kaupunkia. FBI:n entisen johtajan Louis J. Freehin mukaan vuoden 1996 fatwa merkitsi al-Qaidan antamaa sodanjulistusta Yhdysvalloille.
Vuonna 1998 julistettiin toinen fatwa, jonka olivat allekirjoittaneet Osama bin Laden ja Ayman al-Zawahiri. Siinä julistettiin jihad länsimaita ja Israelia vastaan. Fatwassa julistetaan muun muassa, että amerikkalaisten ja heidän liittolaistensa tappaminen on jokaisen muslimin henkilökohtainen velvollisuus, jotta pyhät moskeijat vapautettaisiin heidän vallastaan ja heidän armeijansa poistuisi kaikista islamilaisista maista.